Exqrch/javanese-Komodo-pixelgpt huggingface dataset:
Nalika Anderson ing pungkasan mèlu audhisi, Winkler lan Rich ngrasakaké yèn Anderson bisa mènèhi karakter MacGyver watek manungsa, kamangka para aktor liyané ora bisa
Wong loro iku percaya yèn Anderson bisa dadi salah siji bintang anyar ing télévisi Amérika Sarékat
Wong ngerti yèn Anderson dhéwé sing nggarap dhéwé stunt sajeroné acara iki
Senadyan mengkono, ing mangsa-mangsa pungkasan, dhèwèké wis ora kerep nggarap dhéwé, déné awaké kerep cilaka
Dhèwèké gegeré tau tatu lan sikilé kudu dioperasi, amarga kacilakan sing dialami olèhé nyambut gawé minangka "stuntman"
Sawisé ndarbèni wiwitan sing alon, "MacGyver" dadi "sleeper hit" kanggo ABC ing mangsa kapindho
Sawisé iku acara iki enem taun salawasé dadi pambuka acara "Monday Night Football" ing ABC
Sajeroning sajarah, iki sing suwé dhéwé
Nalika ing mangsa kaping papat, Richard Dean Anderson komplain menawa ABC kurang olèhé nawakaké sérial iki
Dhèwèké nyatakaké menawa kanggo ABC sérial iki namung salah siji sérial aksi waé lan ABC kurang olèhé promosi sérial iki
Mangsa kaping pitu "MacGyver" dicekak
Sawisé épisodhe kaping rolas ditayangaké ing tanggal 30 Dhèsèmber 1991, "MacGyver" ngilang saka jadwal ABClan ora bali nganti tanggal 25 April 1992, kala iku sérial iki wis dianulir Épisodhe final ditayangaké wengi iku, lan diiloni déning sawijiné épisodhe sing durung tau ditayangaké ing tanggal 21 Mèi 1992
Nalika ditakoni généya sérial iki dianulir, Anderson mangsuli: “Siji-sijiné alesan iku amarga kabèh wis sedya nglakoni barang liya, wis bisa "move on"
Aku dhéwé wis kesel njaba njero lan ora nduwé urip pribadi.” Film TV
Ing taun 1994, sérial iki dibabar ing luwih saka 70 pasar sing béda-béda
Amarga akèh sing njejaluk, ana rong film TV digawé, loro-loroné dibabar ing taun 1994
Film kapisan ajudhul "" kababar pisan ing Amerika Sarékat ing sasi Mèi
Film iki olèhé syuting ing Inggris lan Grikenlan
Film kapindho ndarbèni judhull "MacGyver: Trail to Doomsday", lan olèhé syuting in Inggris
Anderson makarya minangka prodhuser èksèkutif kanggo film loro iki, sing disyuting ing Éropa
Panayangan sindhikasi lan médhia omah
Tayangan ulang sérial iki isih ana ing Amérika Lor, Éropa, Ostrali, Asia, Kosta Rika, lan Étiyopia
Saliyané sindhikasi lokal, ulangan ya ditayangaké ing USA Network saka 1990 nganti 1997, ing WGN America saka 1998 nganti 2002, ing TV Land saka Januari 2003 nganti 2006, ing Spike tau cekak ing taun 2005
Banjur uga tau tayang ing Cloo (2011–2017) mawa tayangan maraton ing dina Setu lan Minggu lan ing 13 Mèi 2015, Esquire Network uga miwiti tayangan ulang sérial iki
MeTV Network olèh hak kanggo nayangaké sérial iki ing tanggal 2 Dhèsèmber 2015
Sérial iki ditayangaké ing dina kerja soré lan wengi ing MeTV saka tanggal 19-12-2016 - 26-5-2017
Ing tanggal 15 Juni 2010, Paramount mbabar rong film TV ing format DVD ing Region1 ing sawijining rilis awujud cakram tunggal ajudhul "MacGyver – The TV Movies." Ing surya 13 Januari 2015, CBS Home Entertainment wara-wara menawa dhèwèké kabèh bakal mbabar vèrsi pakèt ulang sérial komplit ing DVD ing Region1, mawa rega sing luwih murah ing tanggal 7 April.
Ing sasi June 2018, CBS wara-wara menawa négatif kaméra orisinil, sing sadurungé dikira wis ilang, tibaké ketemu manèh, lan "remaster" ing format "high definition" saka sérial iki lagi digarap
Ing rilis pèrs tanggal 21 Juni wis didhedhesaké menawa telung mangsa kapisan wis rampung
Papat liyané isih kudu diremaster manèh sadurungé pungkasané taun 2018
Rilis pèrs iki uga nuduhaké kwalitas gambar sing luwih apik
Sérial iki kerep disebut ing sawetara épisodhe "The Simpsons", mliginé menawa nyritakaké obsèsi mbakyuné Marge Simpson ya Oki (Patty lan Selma) marang acara iki lan olèhé mbakyuné iku nggandrungi karakter si MacGyver iki
Olèhé para mbakyu iki sakala-kala nonton acara iki, wis dadi anasir ora isa diowahi ing jadwal padinané, kaya dituduhaké ing épisodhe "Black Widower"
Épisodhe iki uga nuduhaké sawijiné adegan fiksional MacGyver sing andhap asor olèhé nylametaké sawijiné désa
(“Ora sah kandha matur nuwun marang aku
Matura nuwun waé marang daya tariké grativasi wulan
Thank the moon's gravitational pull".")) Sajeroné épisodhe kapisan acarané Anderson ing tembé, ya iku, "Stargate SG-1", Amanda Tapping ngimprovisasi yèn Angkatan Udara Amérika Sarékat kudu "MacGyveri" sawijiné Piranti Nilpun Omah kanggo Stargate (gapura lintang), lan sadetik sawisé Anderson katon "mèsem kecut” minangka réaksiné; para prodhuser, kalebu Anderson, "seneng" lan Anderson banjur ing tembé nyatakaké "Miturutku iku apik banget"
(Senadyan mengkono, ukara iki dibusak nalika épisodhe iki dirilis ulang ing taun 2009.) Ing taun 2006, Anderson main ing sawijiné iklan télévisi ngenani MasterCard kanggo acara Super Bowl XL
Ing kana, dhèwèké bisa ngethok tali sing ngiket awaké mawa pewangi aroma wit pinus, nganggo kaos kaki lumrah minangka katrol kanggo sawijiné tali luncur gantung, lan embuh kepriyé carané bisa ngréparasi lan nyetarter truk sing ora fungsional nganggo klip kertas, balpèn, gelang karèt, pinsèt, semprotan irung, lan cidhuk kalkun
Béda karo iklan MasterCard sadurungé sing nuduhaké wong tetuku barang anèh-anèh kanggo mungkasi tugas padinan, MacGyver dituduhaké mlayu saka salah sawijiné perangkap maut mawa barang-barang padinan umum sing wiji kurang saka $20
Iklan iki ing wusanané nuduhaké dhèwèké nukoni barang-barang kaya ngono ing sawijiné toko gedhé mawa kartu kredhité (minangka katrangan lucu kanggo kepriyé dhèwèké mesthi nduwé barang-barang sing diperlokaké nalika lunga menyang ngendi waé)
Senadyan iklan iki implisit nyatakaké menawa Anderson maragakaké MacGyver, nanging ora diarani èksplisit
Ing sasi Agustus 2007 ana angkèt sing dianakaké déning Yayasan McCormick Tribune Foundation
Wong Amérika Sarékat padha milih MacGyver minangka pahlawan fiksi favorit sing dipéngèni menawa dhèwèké kabèh ana ing kahanan darurat
Ing taun 2008, ukara “Apa sing arep dilakokaké déning MacGyver?” ("What would MacGyver do?") dienggo ing sawijiné iklan télévisi Niu Sélan kanggo bumbu-bumbu pawon Gregg's "freestyle cooking.” Iklan iki nuduhaké tembung MacGyver sing mbukak saka lempitan kaya déné puzzle nganggo péso oncèkan kenthang lan péso bendho sing binukak kaya ta leladingané péso wadyabala Switserlan
MacGyver nrapaké akal lan kawruhé ing sains, tèknologi, ngalam, lan ulahraga, kanggo golèk solusi menawa ngadhepi krisis maut
Dhèwèké bisa nyiptakaké barang migunani saka barang-barang prasaja, lan mung ngandelaké péso wadyabala Switserlan lan sélotip, dudu sanjata lan piranti canggih modhèren kaya mata-mata khas ing acara liya
Barang-barang panyiptané iku dadi sinonim karo karakter MacGyver iki lan diarani "MacGyverisme" déning wong-wong sing nggandrungi
Para juru tulis acara iki ndhasaraké barang-barang ciptanané MacGyver ing gagasan saka para adviseur sains, prastawa tenanan, barang-barang sing ditemokaké ing lokasi, lan idhé-idhé sing dikirim para "penggemar" ing sayembara mawa bebungah dhuwit
Tembung MacGyverisme utawa ing basa Inggris "MacGyverism" iku kapisan diarani ing acara iki déning karakter Joanne Remmings ing épisodhe "Twice Stung" (mangsa 2, épisodhe 3)
Tembung "MacGyverism" iku marai anané tembung kriya "to MacGyver ing" basa Inggris
Ing taun 1989, Richard Dean Anderson ndhiskusèkaké istilah iki sajeroné acara "The Arsenio Hall Show"; Arsenio Hall tau krungu istilah iki dienggo lan tegesé 'nggarap sawijining barang kang mustakil', lan mènèhi panemuné tembung iki dimota ing bausastra
Jeneng "MacGyver" mlebu situs wèb bausastra "Oxford Dictionaries" minangka tembung kriya ing taun 2015 lan tegesé "nggawé utawa réparasi barang mawa cara improvisasi utawa inventif, nganggo barang-barang sing ana ing cedhak".
Jared Padalecki mèlu main sawijiné pilot utawa épisodhe kapisan sérial MacGyver "reboot" (ulang anyar) sing gagal
Sérial "reboot" anyar ing CBS taun 2016
Ing sasi Oktober 2015, prodhuser èksèkutif sérial asli, Henry Winkler, napakastani kanggo mrodhuksi sérial "reboot" karo James Wan lan R
Scott Gemmill kanggo CBS
Ing sasi Mèi, stasiun TV iki njupuk sérial iki, mawa ko-kréator/ptodhuser èksèkutif Peter Lenkov minangka sing ngurusi acara, lan mesthèkaké yèn sérial anyar iki bakal ditayangaké ing tembé ing taun iku
Nanging ing sasi Juni, stasiun TV njabel épisodhe pilot iki lan mesen épisodhe pilot anyar sing disutradarani déning Wan mawa Tiil lan Eads dadi para paraga
Justin Hires dikon main minangka Wilt Bozer, kanca sakamaré MacGyver
Ing sasi Juni, "Variety" nglapuraké menawa Sandrine Holt dikon mainaké Patricia Thornton, sawijiné manten agèn mata-mata ing lapangan lan saiki dadi dhirèktur operasi ing "Department of External Services", lanTristin Mays dikon mainaké Riley Davis, ya iku hacker utawa peretas komputer sing ora stabil lan nduwé isu pribadi
Acara "reboot" iki lumaku nganti taun 2021, sawisé iku dianulir
Sawijiné "game" 3D puzzle adhedhasar sérial TV iki mawa judhul "MacGyver: Deadly Descent" dirilis ing iOS lan Android
Anderson maragakaké karakter MacGyver manèh ing sasi Sèptèmber 2012 ing sawijiné sérial film-film cendhak, digawé déning Mercedes-Benz kanggo ngrilis MPV Citané sing anyar in Éropa
Buku komik tau dibabar lan katampa apik saindhenging donya
Cithakan kapisan ludhes sajeroné rong minggu lan olèh resènsi apik ing situs buku komik gedhé
Senadyan mengkono Tommy Lee, pangripta pokok, ndhedhes ing sasi Sèptèmber 2014, nanging in gunggungé sérial iki kurang payu kanggo njamin sérial kapindho.
Kraton Inderapura Inderapura ( Minangkabau: Karajaan Indopuro , jeneng liya: "Inderapura Dārul Qarār" ), uga dikenal minangka Ujung Pagaruyung, iku sawijining karajan sing dumunung ing, saiki Sumatra Kulon, wewatesan karo Provinsi Bengkulu lan Jambi
Sacara resmi, karajan kasebut minangka bawahan saka Pagaruyung, sanajan ing praktik kasebut merdika lan bebas ngatur urusan internal lan eksternal
Karajan ing jaman jayané ngliputi pesisir kulon Sumatra wiwit saka Padang ing sisih lor nganti tekan Sungai Hurai ing sisih kidul
Produk utama Inderapura yaiku mrica lan emas
Pangaribawa Karajan Inderapura tekan Banten ing pulo Jawa
Adhedhasar Sajarah Banten, Kasultanan Banten wis nggawe kontak dagang karo Karajan Inderapura kang ditandhani kanthi peparing keris saka Sultan Munawar Syah marang Sultan Hasanuddin
Miturut Hamka, Sultan Munawar Syah nikah karo putriné Hasanuddin lan hadiah Silebar (daerah penghasil mrica ing Bengkulu) marang Kasultanan Banten Sajarah
Inderapura dikenal kanthi jeneng Ujung Pagaruyung ing Minangkabau
Minangka Inderapura wiwitane dadi ujung paling kidul saka wilayah Minangkabau minangka rantau kulon utawa pasisir (dependensi)
Inderapura bebarengan karo Benkulen, Painan, Padang lan Pariaman ing pesisir padha, lan Siak, Inderagiri lan Jambi ing sisih wetan, dadi wolung bab utawa gapura menyang kerajaan
Kanthi kekirangane panguwasane Pagaruyung ing abad kaping 15, sawetara dhaerah Minangkabau pesisir liyane, kayata Inderagiri, Siak, Jambi lan Inderapura ditinggal dhewe-dhewe Nanging pangembangan Inderapura mung diwiwiti nalika Malaka tiba ing tangan Portugis ing taun 1511
Aliran perdagangan sing sadurunge ngliwati Selat Malaka umume pindhah menyang pesisir kulon Sumatra lan Selat Sunda
Perkembangan lan ekspansi Inderapura utamane didhukung dening mrica Persis nalika Inderapura nggayuh status negara merdika ora dingerteni kanthi pasti
Miturut legenda, Tuanku Darah Putih, putra pambarep saka telu putrane Cindua Mato, pangadeg legendaris Minangkabau sing dianugerahi kekuwatan gaib, dikandhakake ngadegake omah kraton ing Inderapura, uga dikenal minangka Negeri Dua Puluh Kota
Nanging, iki dianggep pas karo wiwitan perdagangan lada ing wilayah kasebut ing pertengahan abad kaping 16, didhukung dening upaya budidaya mrica ing wates kidul Inderapura nganti tekan Silebar (saiki ing Provinsi Bengkulu)
Ing wektu iki, Inderapura wis kekancan karo kesultanan Banten lan Aceh Pengaruh Aceh
Nalika Kasultanan Acèh ngrembaka ing tlatah Pariaman, Indrapura ngendhegake ekspansi kasebut lan dadi kanca karo Acèh
Liwat perkawinan antara Raja Dewi, putri Sultan Munawar Syah (Raja Mamulia) saka Indrapura, karo Sultan Firman Syah, seduluré Raja Acèh wektu iku, Sultan Ali Ri'ayat Syah (1569–1575)
Liwat hubungan bebrayan lan kekuwatan ekonomi, Indrapura entuk pengaruh gedhe ing Kotaraja ( Banda Aceh ) lan pengadilane
Pancen, amarga kapentingan komersial Aceh sing berkembang ing pesisir Minangkabau, luwih becik kanggo Aceh kanggo ngembangake aliansi karo Inderapura supaya sumber pasokan penting saka sisih kidul mbukak menyang pelabuhan mrica Minangkabau.
Wektu Azerbaijan Azerbaijan tundhuk marang zona wektu kang papat wektu UTC, kang (UTC+4) lan dikenal minangka Wektu Azerbaijan (Basa Azeri: "Azərbaycanda vaxt" utawa "AZV", Basa Inggris: "Azerbaijan Time" utawa "AZT")
Iku padha zona wektu karo Wektu Armèni, Wektu Géorgia, Wektu Samara (Ruslan), Wektu Oman, Wektu Kaamiran Arab Manunggal, Wektu Sésèl, Wektu Mauritius lan Wektu Réunion
Ora ana DST (mangsa panas) ing Azerbaijan wiwit 2016.
Claudia Sheinbaum Claudia Sheinbaum Pardo (lair 24 Juni 1962) iku sawijining pulitikus, ngèlmuwan, lan akadhèmikus Mèksiko sing njabat dadi présidhèn Mèksiko kaping 66 wiwit taun 2024
Dhèwèké iku wanita kapisan lan wong turunan Yahudi sing ngasta jabatan iki
Sadurungé dhèwèké dadi kepala Pamaréntahé Kutha Mèksiko saka taun 2018 nganti 2023.
Panitèn Panitèn, uga diarani pamigatèn, pamulatan, utawa observasi ing èlmu alam iku tumindak utawa conto anggatèkaké utawa angingetaké lan pamikolèhan pangandhan saka sumber utama
Ing makluk urip, panitèn anggunakaké indriya
Ing èlmu kawruh, panitèn bisa uga amblebedaké persèpsi lan panyathetan data liwat panganggoan instrumèn èlmiah
Istilah kasebut bisa uga angrujuk ing data apa baé kang dikumpulaké sasuwéné kagiyatan èlmiah
Panitèn bisa asipat kualitatif yaiku ora anané utawa anané sawijining sipat dicathet lan fénoména kang dititèni diterangaké utawa kuantitatif yèn aji angangka dilampiraké ing fénoména kang dititèni kanthi anyacah utawa angukur.
Tanah wé Tanah wé utawa tanah banyu yaiku papan kabentuké jati dhiri budaya, bangsa, utawa ètnik
Dhéfinisi iki bisa uga ditegesi nagari papan sasawong dilairaké
Tanah wé bisa uga diarani minangka lemah banyu, tanah èr, tanah warih, tanah wutah rah, tanah wutah getih, prasada tanah wé, tanah bijana, janabijana, lan watan
Ing Indhonésia, istilah "tanah air" (tanah wé) digunakaké kanggo nyebut saindenging Bumi Indhonésia sing dumadi saka dharat lan sagara
Istilah iki dhumasar konsèp Wawasan Nusantara sing kabentuk saka kahanan Indhonésia minangka nagara kapuloan paling gedhé ing donya
Istilah iki mbédakaké Indhonésia karo bangsa liyané sing asring nyebut tlatahé karo sebutan "motherland" (ibu pratiwi), "fatherland" (bapa prasada), utawa "mother country" (nagara indung) gumantung saka budaya lan basa kabangsan nagara kasebut
Kajaba iku, Bumi Indhonésia asring uga diarani Ibu Pratiwi, Bumi Pratiwi, lan Nusantara.
Kakolonan Kakolonan iku pratingkah kang kaliwat amentingaké awaké dhèwè utawa kontungan, kasenengan, utawa karaharjané awaké dhèwè tanpa amedulèkaké wong liya
Kakolonan iku kosok baliné altruisme utawa ora amentingaké awaké dhèwè lan uga wis dibédakaké (kaya déning C
Lewis) karo amusataké ing awaké dhèwè.
Pandhedhesan Pandhedhesan utawa interogasi, uga diarani panakonan utawa pananyan yaiku wawancara kang lumrahé digunakaké déning pabubuh panjejeg ukum, anggota kawadyabalan, badan telik sandi, sindikat kadurjanan tumata, lan paheman téroris kanthi tuju angantukaké pangandhan kang migunani, utamané pangandhan kang ana ubungané karo dugan kadurjanan
Pandhedhesan bisa amblebedaké manéka tèhnik, wiwit saka amangun ubungan kang apik karo jejer anganti panyiksan
Pirsani informasi ngenani Pandhedhesan ing KamusWiki.
Otaku Otaku (おたく/オタク/ヲタク) inggih punika istilah saking basa Jepang ingkang dipunanggé kanggé nyebat tiyang ingkang saèstu nekuni setunggaling hobi
Istilah puniki asring dipunanggé kanggé nyebat pangremen awrat subkultur saking Jepang, kados anime lan manga.
Sancaya-HR Sancaya-HR (lair ing Bojonegoro, Jawa Timur, 1911) iku panulis tembang warga negara Indonesia
Piyambakipun sampun kathah ngasilaken karya musik, salah satunggalipun ingkang taksih keprungu ing jaman samenika inggih punika tembang "Gelora Ombak", "Indah Tanahku", Sapta Pesona, Bagi Arwahmu, Kumbang dan Madu.
Idola Jepang Idola wonten Jepang (アイドル, aidoru) inggih punika artis misuwur ingkang nyambut damel wonten pintén-pintén bidang, kados dados penyanyi, pemeran, "tarento", utawi "seiyu"
Istilah menika ugi dipunangge kagem penyanyi lan pencipta lagu yuswanipun enem ingkang ngebaki persyaratan kagem dipunsebat idola.
Benny Laos Benny Laos, S.H
(8 Agustus 1972 – 12 Oktober 2024) iku sawijining pengusaha lan pulitikus Indonésia sing njabat dadi Bupati Pulo Morotai periodhe 2017–2022
Dhèwèké diangkat dadi Staf Khusus Kepala Staf Kaprésidhènan ing taun 2023 nganti tilar donya ing taun 2024
Dhèwèké tau nyalon dadi calon Wakil Gubernur Maluku Lor périodhe 2013-2018
Ing surya 12 Oktober 2024, dhèwèké tilar donya amarga speedboaté mbledhos ing Pulo Taliabu sawisé disèrvis
Benny Laos asalé saka kulawarga Tyonghowa-Indhonésia sing kéré
Dhèwèké olèh pendhidhikan ing SD Raja Kristus dan SMP Raja Kristus (1989)
Dhèwèké sinau ing SMA Cor Jesu Malang suwéné sasemester sadurungé mulih lan nyambut gawé
Ing taun 2001, dhèwèké pindhah menyang Kutha Manado lan ngedegaké badan usaha pelayaran lan properti ing Grup Bela
Dhèwèké ngrampungaké pawiyatan Pakèt C ing Manado
Ing taun 2009, dhèwèké sinau ing Fakultas Hukum Universitas Sam Ratulangi lan pikantuk gelar Sarjana Hukum ing taun 2016
Wusanané bojoné Sherly Tjoanda sing maju dadi Gubernur Maluku Lor.
Rebecca Ferguson Rebecca Louisa Ferguson Sundström (lair 19 Oktober 1983) iku sawijiné aktris Swèdhen
Dhèwèké miwiti karièré minangka aktris mawa sinétron Swèdhen "Nya tider" (1999–2000) lan banjur dadi bintang ing film horor sadhis "Drowning Ghost" (2004)
Dhèwèké dadi misuwur ing kancah donya internasional mawa olèhé nggambaraké Elizabeth Woodville ing drama Britani Agung "The White Queen" (2013)
Kanggo paraga iki dhèwèké olèh nominasi Golden Globe kanggo Aktris apik dhéwé ing Sérial Mini utawa Film Télévisi
Ferguson uga dadi bintang minangka agèn MI6 Ilsa Faust, ngiringi Tom Cruise, ing telung film : ' (2015), ' (2018), lan ' (2023)
Ing taun 2023, dhèwèké wiwit mbintangi sérial fiksi ngèlmiah "Silo" ing Apple TV+
Rebecca Ferguson lair ing Stockholm lan tumuwuh gedhé ing dhestrik Vasastan ing punjering Stockholm
Ibuné, Rosemary Ferguson, kuwi wong Inggris, dhèwèké ngalih saka Britani menyang Swèdhen nalika umur 25
Ibuné nulungi ABBA mertal lirik saka albumé "Waterloo" ing basa Inggris nalika taun 1975 lan uga ana ing lengen jero samaké albumé ABBA sing judhulé padha
Olov Sundström, bapakné, iku wong usaha Swèdhen
Rebecca Ferguson nganggo jenengé ibuné minangka jeneng panggungé
Mbah putriné saka ibuné iku wong Irlan Lor, lan mbah kakungé saka ibuné wong Sekotlan
Ferguson sekolah ing sawijiné pawiyatan tengahan abasa Inggris ing Swèdhen lan déning wong tuwané diajari rong basa: ya iku basa Swèdhen lan Inggris
Dhèwèké lungguh ing Sekokah Musik Adolf Fredrik ing Stockholm lan lulus taun 1999
Saka umur 13 taun, dhèwèké wis nyambut gawé minangka fotomodhèl lan kerep katon ing kalawarti lan iklan télévisi kanggo nawakaké kosmètik, klambi, lan Pé paèsan
Ferguson uga wis njogèd nalika isih cilik, dhèwèké bisa nari balèt, tap-dancing, jazz, street funk, lan tango
Dhèwèké tau ngajar tango Argentina ing sawijiné badan usaha tari ing Lund, Swèdhen sawetara taun, kamangka dhèwèké mbanjuraké karyané ing sawetara proyèk kriya cekak
Amerga durung pasti yèn dhèwèké kepéngin nyambut gawé dadi paraga, Ferguson uga nduwé pagawéan liya, kaya ta nyambut gawé ing punjer titipan bocah, suster bocah, pagawé toko pepaésan, toko sepatu, lan ngladèni ing rèstoran Koréa
Ferguson misuwur minangka wanita kelas dhuwur Anna Gripenhielm ing sinètron Swèdhen "Nya tider" (1999–2000)
Ing taun 2004, dhèwèké miwiti debut film ing Mikael Håfström film horor "Drowning Ghost" lan banjur dadi bintang tamu ing "Wallander" (2008)
Sutradara Swèdhen Richard Hobert weruh dhèwèké ing pasar Kutha Simrishamn ing taun 2011, lan ndadèkaké awaké mbintangi film "A One-way Trip to Antibes", sing marahi dhèwèké olèh nominasi anugrah bintang sing munggah godhong ing Fèstival Film Internasional Stockholm
Ing taun 2013, dhèwèké main film "VI" karo Gustaf Skarsgård
Ing sasi Agustus 2012 ana wara-wara menawa Ferguson dikon maragakaké Elizabeth Woodville ing sérial drama sejarah télévisi BBC "The White Queen" (2013), sing adhedhasar buku romané Philippa Gregory asesirah "The Cousins' War" perkara para wanita nalika jaman Paprangan para Rose
Ing taun 2015, Ferguson luwih diakoni manèh olèhé maragakaké agèn MI6 Ilsa Faust, bintang pokok wanita ing film kaping lima "Mission: Impossible", ', kanggo karyané Ferguson dilem para kritisi
Tom Cruise milih Ferguson dhéwé main karo awaké sajeroné film iki sawisé dhéwé nonton Ferguson main ing "The White Queen" lan weruh menawa Ferguson iku ana mèmperé karo Ingrid Bergman.
Dhèwèké mainaké paragané manèh ing film "Mission: Impossible" film kaping enem, ', sing dirilis ing taun i2018
Film iki suksès komersialé sing gedhé dhéwé, mawa omzèt luwih saka $790 yuta saindhenging donya–lan banjur maragakaké manèh ing film kaping pitu, "", ing taun 2023
Ing taun 2016, dhèwèké mainaké rong paraga sing séjé sajeroné film siji, yaiku Katya lan Lauren ing film tegang mata-mata Perang Atis sing disutradarani déning Shamim Sarif, "Despite the Falling Snow", bareng karo Sam Reid lan Charles Dance
Kanggo karyané ing film iki dhèwèké menangaké anugrah Aktris Apik dhéwé Best ing Prague Independent Film Festival taun 2016
Ing tembé ing taun sing padha, Ferguson uga main ing "Florence Foster Jenkins" besutané Stephen Frearsbareng karo Meryl Streep lan Hugh Grant
Isih ing taun 2016 dhèwèké uga main ing adhaptasi buku tegang anggitané Tate Taylor sing nduwé irah-irahan "The Girl on the Train" lan dibintangi déning Emily Blunt
Ing taun 2017, Ferguson maragakaké paraga wanita utama ing film horor sains fiksi Amérika Sarékat "Life", sing dibesut déning Daniel Espinosa , karo bintang priya Jake Gyllenhaal lan Ryan Reynolds
Saliyané iku dhèwèké main bebarengan karo Michael Fassbender and Charlotte Gainsbourg ing film "The Snowman," film kadurjanan tegang besutané Tomas Alfredson
Banjur dhèwèké uga maragakaké Jenny Lind, sawijiné penyanyi opera Swèdhen ing film musikal "The Greatest Showman", karo Hugh Jackman lan Michelle Williams
Ing taun 2019, Ferguson main ing sawetara film gedhé
Ing film "Doctor Sleep", sawijiné adhaptasi romané Stephen King sing nduwé judhul sing padha, Ferguson dadi bintangé karo Ewan McGregor
Banjur dhèwèké mainaké watek ala Morgana ing film pangumbara besutané Joe Cornish mawa irah-irahan "The Kid Who Would Be King"; lan uga dadi salah sijiné bintang minangka Riza Stavros ing film kumidhi fiksi ngèlmiah besutané F
Gary Gray ajudhul ""
Ing taun 2021, dhèwèké dadi bintang karo Hugh Jackman ing film tegang fiksi ngèlmiah besutané Lisa Joy ajudhul "Reminiscence"
Dhèwèké uga maragakaké Lady Jessica ing adhaptasiné bukuné Frank Herbert "Dune", besutané Denis Villeneuve
Dhèwèké maragakaké karakter sing padha manèh in fim terusané yaiku "" (2024)
Ing taun 2023, Ferguson uga dadi bintang lan prodhuser èksèkutif sérial fiksi ngèlmiah "Silo" ing Apple TV+
Ing taun 2007, Ferguson nglairaké anaké sing kapisan, anak lanang
Bapakné si jabang bayi kuwi manten pacaré sing jenengé Ludwig Hallberg, juru térapi psikosintèsis
Sawisé sinétroné suksès lan anaké lanang lair, dhèwèké ngalih menyang Simrishamn, ing pasisir kidul-wétan Swèdhen karo Hallberg
Ing taun 2012, Ferguson lan Hallberg bebarengan ngajar jogèd tango ing Österlen
Pasangan iki banjur pegat ing sasi April 2015
Wiwit taun 2016, Ferguson nduwé rélasi karo pengusaha Rory St
Clair Gainer, karo awaké dhèwèké nduwé anak wadon sing lair sasi Mèi 2018
Ferguson lan Gainer banjur mantènan ing pungkasané taun iku
Ferguson luwih seneng mlaku cokoran: kaya ta pangucapé sajeroné wawancara, "Aku égois, aku seneng mlaku cokoran lan nganggo klambi sing kepénak" ("Selfishly, I love being barefoot and wearing comfy clothes")
Padatané iki banjur ditrapaké ing sawetara paragané, kalebu Ilsa Faust, Rose the Hat ing "Doctor Sleep", Riza Stavros ing "", Morgana ing "The Kid Who Would Be King", lan Lady Jessica ing "Dune".